Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/014 RO/Nokia, Romunija) /* COM/2012/0618 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Romunija je 22. decembra 2011 vložila vlogo EGF/2011/014 RO/Nokia za finančni prispevek iz ESPG po odpuščanju presežnih delavcev v podjetju SC Nokia Romania SRL in pri enem dobavitelju v Romuniji. Komisija je vlogo temeljito proučila in v skladu s členom 10 Uredbe (ES) št. 1927/2006 sklenila, da so izpolnjeni pogoji za finančni prispevek na podlagi te uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2011/014 Država članica || Romunija Člen 2 || (a) Glavno podjetje || SC Nokia Romania SRL Dobavitelji in proizvajalci v poproizvodni fazi || 1 Referenčno obdobje || 21. 8. 2011 – 21. 12. 2011 Datum začetka izvajanja prilagojenih storitev || 8. 12. 2011 Datum vloge || 22. 12. 2011 Odpuščeni delavci v referenčnem obdobju || 1 904 Odpuščeni delavci pred referenčnim obdobjem in po njem || 0 Upravičeni odpuščeni delavci skupaj || 1 904 Pričakovano število odpuščenih delavcev, ki bodo sodelovali v ukrepih || 1 416 Izdatki za prilagojene storitve (v EUR) || 4 346 200 Izdatki za izvajanje ESPG[3] (v EUR) || 181 000 Izdatki za izvajanje ESPG (v %) || 4 Celotni proračun (v EUR) || 4 527 200 Prispevek ESPG (65 %) (v EUR) || 2 942 680 1. Vloga je bila pri Komisiji vložena 22. decembra 2011, z dodatnimi informacijami pa je bila dopolnjena do 22. avgusta 2012. 2. Vloga izpolnjuje pogoje za pridobitev pomoči iz ESPG iz člena 2(a) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije 3. Da bi Romunija dokazala povezavo med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da je bil v Evropi v zadnjih nekaj letih splošni trend seliti sektor informacijskih tehnologij v Azijo. Sedež podjetja Nokia Corporation na Finskem je kot odziv na izzive trgov oblikoval strategijo, da svoje proizvodne obrate preseli čim bližje trgom[4]. 4. Glavni razlog za odpuščanje presežnih delavcev je prenos funkcij v sektorju v neevropske tretje države. Sestavljanje mobilnih telefonov, ki je prej potekalo v Cluju in Salu[5], je bilo preseljeno v Azijo (na Kitajsko, v Južno Korejo, Indijo in Vietnam, kjer je v gradnji nov obrat Nokie). Proizvodnja sestavnih delov in podizvajalska proizvodnja sta že bili preneseni iz Evrope. Selitvi proizvodnje sledi tudi selitev oblikovanja in razvijanja izdelkov. 5. Trgovinska statistika Nokie Corporation kaže[6], da je neto prodaja v letih 2010 in 2011 rasla na Kitajskem, v Indiji, Rusiji, Braziliji, medtem ko je v Evropi (razen Nemčije) na večji trgih, vključno z Združenim kraljestvom in Španijo, padala. 6. Statistika prav tako kaže[7], da je rast prodaje mobilnih storitev in naprav po obsegu glede na geografsko območje v širši Kitajski in Latinski Ameriki s 13 % oziroma 21 % po letni primerjavi znatno višja kot v Evropi, kjer po letni primerjavi za leti 2010/2011 dosega – 2 %. 7. Romunski organi navajajo namere iz poročila Nokie Corporation za četrto četrtletje leta 2011[8], v skladu s katerimi naj bi se do konca leta 2013 svetovna delovna sila zmanjšala za približno 17 000 in odprl nov proizvodni obrat blizu Hanoja na severu Vietnama. 8. Doslej je bilo v sektorju mobilne telefonije vloženih že več vlog ESPG, vse pa temeljijo na spremembah v svetovnih trgovinskih tokovih[9]. Prikaz števila odpuščenih delavcev in skladnost z merili iz člena 2(a) 9. Romunija je to vlogo vložila na podlagi merila za pomoč iz člena 2(a) Uredbe (ES) št. 1927/2006, ki zahteva vsaj 500 presežnih delavcev v štirimesečnem obdobju v podjetju v državi članici, vključno z delavci, ki postanejo presežni pri njihovih dobaviteljih ali proizvajalcih v poproizvodni fazi. 10. V vlogi je navedenih 1 809 presežnih delavcev v podjetju SR Nokia Romania SRL in 95 pri enem dobavitelju v štirimesečnem referenčnem obdobju od 21. avgusta 2011 do 21. decembra 2011. Število teh presežnih delavcev je bilo izračunano v skladu z določbami tretje alinee drugega odstavka člena 2 Uredbe (ES) št. 1927/2006. Romunija je Komisiji potrdila, da so vsi presežni delavci medtem dokončno zapustili delovna mesta. Razlaga nepredvidene narave navedenega odpuščanja presežnih delavcev 11. Romunski organi trdijo, da odločitve o selitvi proizvodnje v Nokii in narave odpuščanja ni bilo mogoče predvideti, saj se je družba v obdobju od 2006 do 2010 vztrajno razvijala, število zaposlenih se je povečevalo od 102 v letu 2006 do 1 552 v letu 2010, poleg tega pa je dodatnih 800 delavcev delalo na podlagi začasnih pogodb. Finančni kazalci za isto obdobje, kot so jih navedli romunski organi na podlagi podatkov ministrstva za javne finance v Romuniji, kažejo[10], da se je dobiček za navedeno obdobje povečal s približno 300 000 EUR v letu 2006 na 42,3 milijona EUR v letu 2010. 12. Finska družba je šele 29. septembra 2011 v izjavi za javnost napovedala, da je treba v skladu s strategijo podjetja „prilagoditi proizvodne zmogljivosti in izboljšati proizvodne postopke, ki bodo bolje služili svetovnemu omrežju partnerskih strank in dobaviteljev“[11]. Predstavitev podjetja kaže, da je bila odločitev, ki je vodila do odpustitve vseh delavcev v Cluju, poslovna odločitev in del globalne odločitve o razširitvi na nove trge zunaj Evropske unije. Opredelitev podjetij, ki odpuščajo, in delavcev, za katere je predvidena pomoč 13. Vloga se nanaša na 1 904 presežnih delavcev, od tega 1 809 v podjetju SC Nokia Romania SLR in nadaljnjih 95 pri dobavitelju, tj. SC Eurest SRL. Romunija ocenjuje, da bo ukrepe ESPG hotelo izkoristiti 1 416 delavcev. 14. Razčlenitev za 1 416 delavcev, za katere je predvidena pomoč: Kategorija || Število || Odstotek Moški || 439 || 31 Ženske || 977 || 69 Državljani EU || 1 416 || 100 Državljani držav, ki niso članice EU || 0 || 0 Stari od 15 do 24 let || 330 || 23,31 Stari od 25 do 54 let || 1 034 || 73,02 Stari od 55 do 64 let || 52 || 3,67 Starejši od 64 let || 0 || 0 15. Romunski organi v vlogi navajajo, da je med presežnimi delavci pet delavcev z dolgotrajnimi zdravstvenimi težavami ali invalidnostjo. 16. Razčlenitev po poklicnih kategorijah: Kategorija || Število || Odstotek Strokovnjaki || 30 || 2,12 Tehniki in drugi strokovni sodelavci || 248 || 17,51 Uradniki || 119 || 8,40 Poklici za storitve ter prodajalci v trgovinah in prodajalci na stojnicah || 6 || 0,42 Upravljavci strojev in naprav, industrijski izdelovalci in sestavljavci || 963 || 68,01 Poklici za preprosta dela || 50 || 3,53 17. Romunija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 18. Glavna regija, ki jo je prizadela odločitev Nokie Corporation, da preseli proizvodnjo v Azijo, je območje prestolnice Cluj-Napoce, in širše trg dela na ravni NUTS III okrožje Cluj. Cluj-Napoca trenutno proizvaja 49 % dodane vrednosti okrožja. Glavne dejavnosti gospodarstva okrožja so zgoščene na območju Cluj-Napoce: proizvodnja, storitve, trgovina in gradbeništvo ter kmetijske dejavnosti, saj se območje nahaja na transilvanski planoti z ugodnimi podnebnimi razmerami za kmetijstvo. 19. Prestolnica okrožja Cluj je mestna občina Cluj-Napoca, obdana s 17 občinami s skupaj 379 705 prebivalcev. Območje prestolnice Cluj-Napoce zajema ozemlje, ki ga je odločitev Nokie Corporation o preselitvi svoje proizvodnje najbolj prizadela, saj večina odpuščenih delavcev živi v upravnem območju prestolnice. 20. V skladu z objavljenimi podatki regionalnega direktorata za statistiko iz Cluja (konec leta 2008)[12] je civilno prebivalstvo, zaposleno v okrožju, vključno s prebivalstvom območja prestolnice, po nacionalni klasifikaciji CAEN (Clasificarea activitatilor din economia nationala) razvrščeno tako: kmetijstvo, gozdarstvo in ribištvo: 72 300 prebivalcev; industrija: 76 000 prebivalcev; gradbeništvo: 29 500 prebivalcev ter trgovina na drobno in na debelo: 52 100 prebivalcev. 21. Glavna zainteresirana stran je občina Cluj-Napoca. Tranzicijski center „od zaposlitve k modri zaposlitvi“ za pomoč odpuščenim delavcem bo vzpostavljen v občini Cluj-Napoca, saj je mesto s prometno infrastrukturo dobro povezano z vsemi kraji prizadetega območja. Pričakovani vpliv odpuščanja presežnih delavcev na lokalno, regionalno ali državno zaposlenost 22. Po navedbah romunskih organov raziskava o delovni sili, ki jo je objavil regionalni direktorat za statistiko v Cluju[13], navaja, da je bilo na področju informacijskih tehnologij in komunikacij – kategorija SC Nokia Romunija SRL (proizvodnja komunikacijskih naprav, tj. NACE Revizija 2, razred 26.30) – leta 2008 od 5 700 delavcev 1 255 delavcev zaposlenih v podjetju SC Nokia Romania SRL, kar je skupaj 30 %. V letu 2011 je število zaposlenih v SC podjetju Nokia Romania SRL doseglo 1 956 oseb, kar je približno 40 % celotnega aktivnega prebivalstva na tem področju in tem območju. 23. Dokumentacija o kolektivnem odpustu, ki jo je predložila Nokia Corporation, navaja zaposlene, ki jih je treba odpustiti, po naslednjih območjih: 694 zaposlenih – podeželje v okolici prestolnice Cluj-Napoca, 235 zaposlenih – občina Cluj-Napoca; 212 zaposlenih – občina Gherla; 386 zaposlenih – občina Dej ter 282 zaposlenih iz drugih okrožij, ki niso okrožje Cluj. 24. Posledično je odločitev Nokie Corporation najbolj prizadela okrožje Cluj, zlasti območje prestolnice Cluj-Napoca. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov 25. Vsi naslednji ukrepi, ki so jih predlagali romunski organi, sestavljajo usklajen sveženj prilagojenih storitev in so namenjeni ponovni vključitvi presežnih delavcev na trg dela: – Storitve pred odpustitvijo: Storitve, ki jih je treba zagotoviti v okviru tega ukrepa, vključujejo predstavitev pravnih predpisov za zaščito delavcev, pravic in obveznosti zavarovanih oseb, prednosti in možnosti, ki jih ponuja ESPG, storitev, ki so na voljo delavcem, prostih delovnih mest, dejavnosti, organiziranih na trgu dela za namene zaposlovanja: zaposlitveni sejmi, finančne spodbude, projekti, ki jih financirata ESS in okrožna agencija za zaposlovanje (skrajšano AJOFM) Cluj. – Registracija delavcev kot iskalcev zaposlitve v tranzicijskem centru „od zaposlitve k modri zaposlitvi“: Ta ukrep zajema izpolnjevanje prijavnega obrazca za identifikacijo potreb oseb, potrjevanje statusa delavcev ter vzpostavitev sheme poteka dejavnosti centra, osebni status delavcev v času prijave v centru. Delovni načrt vključuje: določitev začetnega profila delavcev, izpolnjevanje prijavnega obrazca, priprava predlaganega načrta dejavnosti, odločanje o dejavnostih, ki naj bi jih izvedel center, dogovor o želenih rezultatih, vključno s končnim statusom delavca. Cilj je pri delavcih doseči pozitiven odnos do družbe, zavedanje lastne vrednosti in potrebe po iskanju nove službe; s tem in s pomočjo izvedenih ukrepov bo iskanje nove zaposlitve lahko uspešno. – Informacije, svetovanje in poklicno usmerjanje Ta ukrep temelji na načelu osebnega razvoja in vključuje spodbujanje samostojnosti in povečanje motivacije osebe v krizi. Sestavljajo ga priprava posameznih akcijskih načrtov ali svetovalne sheme za vsakega posameznika ter določitev sheme dejavnosti v centru, obveščanje posameznika o trgu dela, zakonodaji, priložnostih za poklicno usposabljanje in možnostih za zaposlovanje; poklicno svetovanje: opredelitev namena, psihološke ocene, osveščanje v smeri lažjega sprejemanja odločitev v poklicnem življenju, določanje možnosti, izbira najboljših rešitev; predstavitev metod in tehnik za identifikacijo delovnega mesta; predstavitev načinov pristopa do morebitnega delodajalca; predstavitev načinov obnašanja pred in po razgovoru; priporočila za druge dejavnosti centra: programi usposabljanja, svetovanja in pomoči pri zagonu neodvisne dejavnosti ali ustanovitvi podjetja. – Nadomestila za mobilnost: Na voljo bodo za ustanovitev lastnega podjetja ali za zaposlitev na novem delovnem mestu, ki je od stalnega bivališča oddaljen več kot 50 km. Nadomestilo se delavcu izplača enkrat, in sicer ob predložitvi potrebnih dokazil. – Dodatek za prevoz: Ta vključuje povračilo potnih stroškov za potovanje delavca na dejavnosti, ki jih izvaja center, in za aktivno iskanje zaposlitve. – Nadomestila za iskanje zaposlitve: Nadomestilo je dodeljeno delavcem, ki se udeležijo vsaj dveh dejavnosti v centru, sodelujejo v izborih, ki jih delodajalec organizira v namene zaposlovanja, in pripravijo rezervni načrt v primeru neuspeha na razgovoru. – Usposabljanje: Ukrep zajema prijavo na izobraževanje, ki sledi uspešnemu poklicnemu svetovanju; oblikovanje skupine za izobraževanje (najmanj 7, največ 28 ljudi na skupino); razvoj dejavnosti usposabljanja; spremljanje izobraževanja in usklajevalne dejavnosti (delni preskus), šestmesečno spremljanje in nadaljevanje izobraževanja. – Nadomestila za pripravništvo: Ta ukrep predstavlja nadomestilo za dva do štiri tedne dolgo prakso, ki jo organizira morebitni bodoči delodajalec. Ta pripravništva bodo organizirana zlasti za delavce s podobnimi položaji v Nokii, ki pa nimajo posebnih praktičnih usposobljenosti ali izkušenj. – Finančna pomoč za pridobitev potrdila za program usposabljanja: Po uspešnem dokončanju izobraževanja se v zakonsko določenem roku izda potrdilo o pridobljenem znanju in spretnostih. Finančno podporo prejmejo udeleženci, ki so uspešno in s potrdilom končali izobraževanje v okviru programa poklicnega usposabljanja. – Spodbujanje podjetništva: S pomočjo svetovanja in finančne podpore za zagon samostojne dejavnosti ali ustanovitev podjetja se predlagajo naslednji ukrepi: oblikovanje delovnih skupin glede na ugotovljene značilnosti in potrebe: skupin samostojnih dejavnosti (pooblaščeni samostojni delavci, posamezna podjetja, družinska združenja), skupin za ustanovitev podjetja; individualno svetovanje – zlasti tehnična pomoč pri ustanovitvi podjetja, predstavitev zadevne pravne podlage, priprava memoranduma in statuta organizacije, določitev predmeta dejavnosti, registracija pravne ali fizične osebe, izvedba pogodb, legaliziranje dokumentov; priprava poslovnega načrta; podjetniško skupinsko usposabljanje: moduli upravljanja, tehnike trženja in prodajne tehnike, zakonodaja, računovodska in osnovna knjigovodska vprašanja; študij primerov: podjetniški primeri na različnih področjih dejavnosti, začetne in razvojne faze, dejavnosti spremljanja. – Finančna pomoč za zagon samostojnih dejavnosti: Finančna pomoč je namenjena zagonu samostojne dejavnosti ali podjetja. Znesek v višini približno 1 800 EUR na osebo je potreben za nakup opreme, namenjene zagonu samostojne dejavnosti ali novega podjetja (tj. tako imenovani „zagonski komplet orodij“, ki je še kako pomemben v času začetka nove dejavnosti). – Mentorstvo in podpora po zaposlitvi: Ta ukrep je namenjen spodbujanju integracije in lažjemu prilagajanju pogojem nove zaposlitve. Dejavnosti se bodo izvajale največ šest mesecev in bodo prilagojene potrebam na novo zaposlenih delavcev. – Finančna pomoč za osebe z otroki: Prilagojena finančna podpora bo dodeljena delavcem, ki so edini zaposleni v enostarševski družini z otroki, in delavcem, ki med dejavnostmi v projektu (vključno med razgovori za službo) ne morejo čuvati svojih otrok. Namen te pomoči je delavcem omogočiti plačilo storitev zasebnih otroških vrtcev ali otroških varušk, ki skrbijo za otroke med dejavnostjo starša v centru. Ta prilagojena pomoč bo vključevala podizvajalske storitve vrtcev ali specializiranih podjetij. V prehodnem obdobju bodo delavci, ki prejmejo podporo, dobili kupone, ki jih bodo dali na voljo dobaviteljem, pripravljenim zagotoviti potrebne storitve. Center bo dobavitelju povrnil stroške na podlagi kuponov. 26. Izdatki za izvajanje ESPG, ki se vključijo v vlogo v skladu s členom 3 Uredbe (ES) št. 1927/2006, zajemajo pripravo, upravljanje in nadzor ter širjenje informacij in obveščanje javnosti. 27. Prilagojene storitve, ki so jih predstavili romunski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Romunski organi ocenjujejo, da skupni stroški znašajo 4 527 200 EUR, pri čemer so izdatki za prilagojene storitve 4 346 200 EUR, izdatki za izvajanje ESPG pa 181 000 EUR (kar je 4 % celotnega zneska). Skupni zaprošeni prispevek iz ESPG je 2 942 680 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Storitve pred odpustitvijo || 1 416 || 120 || 169 920 Registracija delavcev || 1 416 || 10 || 14 160 Informacije, svetovanje in poklicno usmerjanje || 1 416 || 1 100 || 1 557 600 Nadomestila za mobilnost || 40 || 580 || 23 200 Dodatek za prevoz || 1 000 || 100 || 100 000 Nadomestila za iskanje zaposlitve || 800 || 200 || 160 000 Usposabljanje || 1 000 || 800 || 800 000 Nadomestila za pripravništvo || 150 || 1 000 || 150 000 Finančna pomoč za pridobitev potrdila za program usposabljanja || 850 || 200 || 170 000 Spodbujanje podjetništva || 150 || 700 || 105 000 Finančna pomoč za zagon samostojnih dejavnosti || 150 || 1 800 || 270 000 Mentorstvo in podpora po zaposlitvi || 1 416 || 520 || 736 320 Finančna pomoč za osebe z otroki || 150 || 600 || 90 000 Vmesni seštevek prilagojenih storitev || || 4 346 200 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 131 000 Upravljanje || || 15 000 Širjenje informacij in obveščanje javnosti || || 20 000 Nadzor || || 15 000 Vmesni seštevek izdatkov za izvajanje ESPG || || 181 000 Skupni predvideni stroški || || 4 527 200 Prispevek iz ESPG (65 % skupnih stroškov) || || 2 942 680 28. Romunija potrjuje, da navedeni ukrepi dopolnjujejo ukrepe, financirane iz strukturnih skladov, in da se izvajajo ustrezni ukrepi za preprečitev dvojnega financiranja iz drugih instrumentov EU. 29. Romunski organi so podpisali okvirni protokol, ki omogoča navzkrižno preverjanje baz podatkov ministrstva za delo, družino in socialno varstvo, organa za upravljanje operativnega sektorskega programa „Razvoj človeških virov“, ki ga sofinancira ESS, ter nacionalnih agencij za zaposlovanje, da bi se izognili dvojnemu financiranju dejavnosti v okviru ESS in ESPG. Navzkrižno se bo preverjalo tudi obveznosti delodajalca pri kolektivnih odpustih in ustrezne ukrepe, da ne bi bili del prilagojenega paketa, ki zagotavlja pomoč iz naslova sredstev ESPG. 30. Nacionalna agencija za zaposlovanja je pripravila postopkovne smernice za upravljanje prispevka iz ESPG; prilagojene so osebju, ki upravlja pomoč iz ESPG, in so v skladu z načeli upravljanja drugih oblik financiranja EU. Datum začetka ali predvidenega začetka izvajanja prilagojenih storitev za prizadete delavce 31. Romunija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 8. decembra 2011. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 32. Romunski organi so poročali, da so postopki za posvetovanje s socialnimi partnerji o predlaganem usklajenem svežnju prilagojenih storitev vključevali dva sestanka v oktobru 2011. Eden je bil v Cluju s predstavniki sindikatov, organizacijami delodajalcev in javnimi institucijami, drugi pa na sedežu upravnega organa, v okviru katerega so se dogovorili o sodelovanju socialnih partnerjev v postopku priprave zahtevka na nacionalni ravni za uporabo sredstev iz ESPG v primeru Nokie. 33. Romunski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 34. Kar zadeva merila iz člena 6 Uredbe (ES) št. 1927/2006, so romunski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 35. Romunija je Komisijo obvestila, da bo s finančnim prispevkom upravljala nacionalna agencija za zaposlovanje, ki je bila imenovana kot nacionalni organ, pristojen za upravljanje sredstev, ki so Romuniji zagotovljena v okviru ESPG. V ta namen je bil sprejet vladni sklep št. 1086/2010, ki je vzpostavil institucionalni okvir za usklajevanje in upravljanje finančne pomoči, ki so Romuniji zagotovljene v okviru ESPG. 36. Romunski organi so Komisijo tudi uradno obvestili, da je bil pripravljen posebni priročnik postopkov, ki ga je minister za delo, družino in socialno varstvo odobril posebej za upravljanje sredstev, ki so Romuniji zagotovljena v okviru ESPG. Priročnik opisuje način upravljanja z ESPG, odnose med službami in odgovornosti različnih služb ter zagotavlja skladnost s splošnimi načeli upravljanja z ESPG in z ustreznim zakonodajnim okvirom. 37. Romunija je obvestila Komisijo, da je bil revizijski organ, ki je del romunskega računskega sodišča, z romunskim zakonom št. 200/2010 v skladu s členom 62 Uredbe Sveta (ES) št. 1083/2006 imenovan kot revizijski organ za ESPG. Financiranje 38. Na podlagi vloge Romunije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 2 942 680 EUR, kar je 65 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Romunija. 39. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 40. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 41. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 42. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 43. Znesek odobritev plačil, ki je bil leta 2012 prvotno vnesen v proračunsko postavko 04 05 01, bo potem, ko bosta obe veji proračunskega organa sprejeli do zdaj vložene predloge za mobilizacijo ESPG, povsem porabljen in tako ne bo zadostoval za potrebna sredstva za to vlogo. Povečanje odobritev plačil za proračunsko postavko ESPG bo zahtevano bodisi s prerazporeditvijo bodisi s spremembo proračuna, če bo mogoče odkriti vir razpoložljivih odobritev. Odobritve iz navedene proračunske postavke se bodo uporabile za kritje zneska 2 942 680 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/014 RO/Nokia, Romunija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[14], zlasti točke 28 tega sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[15], zlasti člena 12(3) Uredbe, ob upoštevanju predloga Evropske komisije[16], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (4) Romunija je vlogo za uporabo sredstev ESPG v zvezi z odpuščanjem presežnih delavcev v podjetju SC Nokia Romania SRL in pri enem dobavitelju vložila 22. decembra 2011, do 22. avgusta 2012 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2.942.680 EUR. (5) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Romunija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 2 942 680 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] http://press.nokia.com/2011/09/29/nokia-continues-to-align-its-workforce-and-operations. [5] EGF/2012/006 FI/Nokia Salo. [6] http://www.nokia.com/global/about-nokia/investors/financials/reports/results---reports/. [7] http://www.results.nokia.com/results/Nokia_results2011Q4e.pdf. [8] http://press.nokia.com/2012/01/26/nokia-q4-2011-net-sales-eur-10-0-billion-non-ifrs-eps-eur-0-06-reported-eps-eur-0-29-nokia-2011-net-sales-eur-38-7-billion-non-ifrs-eps-eur-0-29-reported-eps-eur-0-31/. [9] Redne posodobitve so na voljo na spletni strani: http://ec.europa.eu/social/BlobServlet?docId=4558&langId=en. [10] www.mfinante.ro. [11] http://press.nokia.com/2011/09/29/nokia-continues-to-align-its-workforce-and-operations. [12] http://www.cluj.insse.ro/cmscluj/rw/resource/2010r_struct_pop_sectcaen_t_3_29.htm?download=true. [13] http://www.cluj.insse.ro/cmscluj/rw/pages/index.ro.do. [14] UL C 139, 14.6.2006, str. 1. [15] UL L 406, 30.12.2006, str. 1. [16] UL C […], […], str. […].